полѷеле́и сѣда́ленъ, гла́съ д҃: ́кѡ ѕвѣзда̀ пресвѣ́тлая, ѡбте́кшая востѡ́чныя стра́ны и къ сѣ́веру прише́дшая, ѡзаря́етъ мглу̀, те́мность мра́ка просвѣща́я вся́ческую, та́кѡ и ты̀ прпд̑бне маѯі́ме, уподо́бился єсѝ се́й, держа́внагѡ испроше́ніемъ стра́ненъ яви́лся єсѝ и пресе́льникъ ѿ аѳѡ́на въ вели́цѣй рѡссі́и, въ исправле́ніи бжс̑твенныхъ писа́ній преди́венъ, изя́щенъ показа́ся, но навѣ́тующими льсти́вагѡ борца̀ науще́ніи пострада́лъєсѝ, и за страда̂нія своя̂ и въ темни́цѣ заточє́нія ѿ бг҃а свы́ше прія́тъ чудодѣ́йствія да́ръ, и ны́нѣ мо́лимъ тя̀: при́снѡ просѝ хрс̑та̀ ми́ръ вселе́ннѣй дарова́ти и душа́мъ на́шымъ ве́лію ми́лость